
αρνείται να σκοτώσει βρίσκεται στην φυλακή! 


Ο Χαλούκ Σελάμ Τουφανλί αρνείται να λάβει μέρος στις ετήσιες στρατιωτικές 
ασκήσεις εφέδρων και σε οποιαδήποτε αναγκαστική συμμετοχή στον στρατό, 
λόγω της εμπειρίας και των βιωμάτων του κατά τη διάρκεια της στρατιωτικής του 
θητείας. Το 2011 , ο Χαλούκ Σελάμ Τουφανλί ανακοίνωσε την αντιρρησία 
συνείδησης του με την ακόλουθη δήλωση: 

«Δηλώνω ότι δεν θα γίνω εργαλείο πολέμου για να γεμίσω τις τσέπες όλων 
αυτών που κερδοσκοπούν από τους πολέμους, δεν θα πάρω τα όπλα για 
να σκοτώσω άνθρωπους επειδή κάποιοι μου λένε πως είναι εχθροί μου και 
δεν θα είμαι μέρος είτε στρατών, είτε προετοιμασιών για πόλεμο · δεν θα 
είμαι ο εντολοδόχος τους. Επιπλέον, απορρίπτω την εκτέλεση 
στρατιωτικών διαταγών, τη χρήση βίας στην καθημερινή μου ζωή σαν να 
είναι κάτι το φυσιολογικό και την ενσωμάτωση μου στην κυρίαρχη ιδέα της 
αρρενωπότητας. Ακούω την συνείδηση μου και αρνούμαι.» 

Ο Χαλούκ, λόγω της άρνησης του να σκοτώσει, θα παραμείνει στη φυλακή για 10 
μέρες μετά την 4η Δεκεμβρίου 2014. Η ποινή αυτή του έχει επιβληθεί μόνο και 
μόνο γιατί δεν συμμετείχε στις στρατιωτικές ασκήσεις εφέδρων για τη χρονιά 
2011 . Ο Χαλούκ αρνήθηκε επίσης να συμμετάσχει σε στρατιωτικές ασκήσεις 
εφέδρων το 2012, το 2013 και το 2014. Περισσότερες διώξεις αναμένονται για 
αυτά τα χρόνια. 

Η συνείδηση μας αρνείται αυτή την απόφαση! Ο Χαλούκ είναι ο ένας από τους 
δύο κρατούμενους συνείδησης κατά τη διάρκεια των τελευταίων 10 μηνών και ο 
αριθμός των αντιρρησιών συνείδησης αυξάνεται κάθε μέρα. Για να σταματήσουμε 
αυτήν την αποτρόπαια κατάσταση επιθέσεων ενάντια στις σκέψεις μας, τα 
σώματα μας και τις προσωπικότητες μας, για να πούμε σταματήστε στην 
μιλιταριστική, εθνικιστική και σεξιστική τυραννία η οποία προσπαθεί να μας 
επιβληθεί και για να επιδείξουμε αλληλεγγύη στον Χαλούκ: 


• Ας μαζευτούμε στην Πλατεία Ελευθερίας (18:00) και να περπατήσουμε 
μέχρι την πράσινη γραμμή (19:00), την Τρίτη, 9 Δεκεμβρίου, στο πλαίσιο 
μίας σειράς δράσεων διαμαρτυρίας σε ολόκληρο τον κόσμο. 


• Ας αναδείξουμε το ζήτημα σε τηλεοπτικά και ραδιοφωνικά προγράμματα, 
ας ακολουθήσουμε και κάνουμε ΙΐΚθ στη σελίδα (Ιτ«ρ:/ΛΐηγυΓΐ.οοπι/Κίόπ3ί8- 
νίοά3πί-ΓΘί) “Κιόπδ’ίθ νίοάθηΐ ΚθΓ («Αντίρρηση Συνείδησης στην Κύπρο») 
για να ακολουθούμε το ζήτημα και να μοιραζόμαστε πληροφόρηση. 

Ο Χαλούκ δεν είναι μόνος! 



